ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind** **stabilirea, pentru anul 2025, a salariilor de bază pentru funcțiile publice și funcțiile contractuale din cadrul aparatului de specialitate al Primarului Municipiului Lugoj și din instituțiile și serviciile publice din subordinea Consiliului Local al Municipiului Lugoj**

Consiliul Local al Municipiului Lugoj;

 Având în vedere referatul nr. 16/128267/(RU)128268 din 17.12.2024 al Primarului Municipiului Lugoj – inițiator al Proiectului de hotărâre;

 Având în vedere Proiectul de hotărâre nr. 265 din 17.12.2024 privind stabilirea, pentru anul 2025, a salariilor de bază pentru funcțiile publice și funcțiile contractuale din cadrul aparatului de specialitate al Primarului Municipiului Lugoj și din instituțiile și serviciile publice din subordinea Consiliului Local al Municipiului Lugoj;

 Luând în considerare raportul de specialitate nr. 16/128484/(RU)128485 din 17.12.2024 întocmit de Direcția management financiar – Compartimentul resurse umane, salarizare;

 Luând în considerare avizul nr. 126 din 23.12.2024 al Comisiei juridice, de disciplină, muncă, învățământ, sănătate, familie, protecție socială, protecția copiilor, apărarea ordinii și liniștii publice, respectarea drepturilor omului și libertăților cetățenești, culte și a celorlalte Comisii de specialitate ale Consiliului Local al Municipiului Lugoj;

 Ținând cont de procesul – verbal, încheiat la data de 19.12.2024, în ședința de consultare privind stabilirea, pentru anul 2025, a salariilor de bază pentru funcțiile publice și funcțiile contractuale din cadrul aparatului de specialitate al Primarului și din instituțiile și serviciile publice din subordinea Consiliului Local al Municipiului Lugoj;

 Având în vedere avizul Comisiei paritare nr. 16/129881/(RU)129882 din 19.12.2024;

 Luând în considerare Hotărârea Consiliului Local al Municipiului Lugoj nr. 228 din 21.12.2017 privind stabilirea salariilor de bază pentru funcțiile publice și contractuale din cadrul aparatului de specialitate al primarului, instituțiilor și serviciilor publice din subordinea Consiliului Local al Municipiului Lugoj, cu modificările și completările ulterioare;

 Luând în considerare H.G. nr.598/2024 pentru stabilirea salariului de bază minim brut pe ţară garantat în plată;

 Având în vedere art. 3 alin. (1), art. 6, art. 7 lit. a), art. 9, art. 10 alin. (1) - (4), art. 11 alin. (1) - (4), art. 19 și Anexa VIII din Legea - Cadru nr. 153/2017 privind salarizarea personalului plătit din fonduri publice, modificată și completată;

 Luând în considerare prevederile Legii nr.53/2003-Codul muncii, republicată, cu modificările și completările ulterioare;

 În conformitate cu prevederile Legii nr. 273/2006 privind finanțele publice locale, cu modificările și completările ulterioare;

 În conformitate cu art. 87, art. 129 alin. (2) lit. a), alin. (14), art. 136 și art. 417 din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul dispoziţiilor art. 139 alin. (1), art. 196 alin. (1) lit. a) şi art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art.1.** - Pentru anul 2025, salariile de bază pentru funcțiile publice și funcțiile contractuale din cadrul aparatului de specialitate al Primarului Municipiului Lugoj și din instituțiile și serviciile publice din subordinea Consiliului Local al Municipiului Lugoj rămân cele stabilite la nivelul lunii decembrie 2024.

**Art.2.** - Îndeplinirea prevederilor prezentei hotărâri se încredinţează Direcţiei management financiar – Compartimentului resurse umane, salarizare.

**Art.3.** - Prezenta hotărâre se comunică:

* Instituţiei Prefectului, Judeţul Timiş;
* Primarului Municipiului Lugoj;
* Direcţiei juridice;
* Direcţiei management financiar;
* Compartimentului resurse umane, salarizare;
* Instituțiilor și serviciilor publice din subordinea Consiliului Local al Municipiului Lugoj;
* Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 247 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 13 |
| 4. | Număr voturi împotrivă | 3 |
| 5. | Abțineri | - |
| 6. | Adoptarea hotărârii s-a făcut cu | majoritate simplă |